OpenLLM-France/wikimedia huggingface dataset:
# Windsor (Missouri)

Windsor és una població dels Estats Units a l'estat de Missouri. Segons el cens del 2000 tenia 3.087 habitants.

## Demografia

Segons el cens del 2000, Windsor tenia 3.087 habitants, 1.280 habitatges, i 848 famílies. La densitat de població era de 505 habitants per km².
Dels 1.280 habitatges en un 30,7% hi vivien nens de menys de 18 anys, en un 52% hi vivien parelles casades, en un 10,5% dones solteres, i en un 33,7% no eren unitats familiars. En el 29,5% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,91.
Per edats la població es repartia de la següent manera: un 25,3% tenia menys de 18 anys, un 8,4% entre 18 i 24, un 26,8% entre 25 i 44, un 20,1% de 45 a 60 i un 19,5% 65 anys o més.
L'edat mediana era de 38 anys. Per cada 100 dones de 18 o més anys hi havia 84,4 homes.
La renda mediana per habitatge era de 29.922 $ i la renda mediana per família de 32.477 $. Els homes tenien una renda mediana de 27.986 $ mentre que les dones 19.605 $. La renda per capita de la població era de 16.052 $. Entorn del 16,5% de les famílies i el 16,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Windsor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Windsor». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Xivray-et-Marvoisin

Xivray-et-Marvoisin és un municipi francès, situat al departament del Mosa i a la regió del Gran Est.
# Xabier Zandio Echaide

Xabier Zandio Echaide (Pamplona, Navarra, 17 de març de 1977) és un ciclista navarrès, professional des del 2001 fins al 2016.
En el seu palmarès destaca la victòria a la Volta a Burgos de 2008.

## Palmarès

* 2005
** 1r a la Clàssica a los Puertos
* 2008
** 1r a la Volta a Burgos

### Resultats al Tour de França

* 2003. 51è de la classificació general
* 2004. 97è de la classificació general
* 2005. 22è de la classificació general
* 2006. 33è de la classificació general
* 2007. Abandona per caiguda (4a etapa)
* 2011. 48è de la classificació general
* 2014. Abandona per caiguda (6a etapa)

### Resultats a la Volta a Espanya

* 2006. 22è de la classificació general
* 2007. No surt (20a etapa)
* 2008. 50è de la classificació general
* 2011. 69è de la classificació general
* 2012. Abandona (12a etapa)
* 2013. 55è de la classificació general

### Resultats al Giro d'Itàlia

* 2010. 62è de la classificació general
* 2013. 82è de la classificació general

## Enllaços externs

* Fitxa a sitiodeciclismo.net
# Xabier Lapitz

Xabier Lapitz (Hondarribia, Gipúscoa, 9 de desembre de 1965) és un periodista i emissor de ràdio basc, llicenciat en Ciències de la Informació per la Universitat de Navarra.
Començà la seva carrera com a redactor d'emissores de ràdio a la SER de Donostia, passant posteriorment a la Direcció de Notícies del País Basc. També va ser periodista a Colpisa i Servimedia.
El setembre de 1998 va ser nomenat subdirector del diari Deia. El setembre de 2001 va començar emetent el programa de ràdio "El Altavoz" a Radio Euskadi, que presentava cada vespre. El setembre del 2003, Radio Euskadi va començar a emetre cada matí "Boulevard". A partir del 2009 va es passar a la ràdio Onda Vasca.
Actualment presenta el programa En Jake a Euskal Irrati Telebista, la televisió pública basca, un magazín matinal.

## Referències

* ↑ Xabier Lapitz eta Gorka Landaburu. Flickr.com (castellà)
* ↑ "El Boulevard" irratsaioa bihar NUtik aireratuko da. Periodistasdenavarra.com (castellà)
* ↑ «'En Jake' obtiene el martes el 15,5 % de share» (en castellà). Euskal Irrati Telebista, 09-10-2019. [Consulta: 11 gener 2020].
# Yuncos

Yuncos és un municipi de la província de Toledo, a la comunitat autònoma de Castella la Manxa.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | José Luis López Aguilar | UCD | 19/04/1979 |
| 1983 - 1987 | José Luis López Aguilar | Independiente | 28/05/1983 |
| 1987 - 1991 | José Luis López Aguilar | PP | 30/06/1987 |
| 1991 - 1995 | José Luis López Aguilar | PP | 15/06/1991 |
| 1995 - 1999 | Jesús Perezagua Delgado | PSOE | 17/06/1995 |
| 1999 - 2003 | Gregorio Rodríguez Martín | PP | 03/07/1999 |
| 2003 - 2007 | Gregorio Rodríguez Martín | PP | 14/06/2003 |
| 2007 - 2011 | Gregorio Rodríguez Martín | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Xvedunovka

Xvedunovka - Шведуновка (rus) - és un poble de l'óblast de Bélgorod, a Rússia. El 2010 tenia 283 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Xavier Coller i Porta

Xavier Coller i Porta és un sociòleg i periodista valencià.
Doctor per la Universitat Yale i per la Universitat Autònoma de Barcelona, ha rebut diversos premis internacionals pels seus treballs, entre ells el Sussman Dissertation Prize (2004) i un esment honorífic en el 2003 Seymour Martin Lipset Award de la Society for Comparative Research (Princeton University). Ha ensenyat en les universitats de Yale, Georgetown, Europea de Madrid, UAB, UPF, UB, Alacant i ESADE.
És autor d'una trentena de publicacions sobre organitzacions complexes, identitats col·lectives, i elits polítiques. Els seus llibres més recents són Cànon sociològic (Madrid: Tecnos, 2003) i Anàlisi d'organitzacions (Madrid: CIS, 2004, amb Roberto Garvía).

## Enllaços externs

* Bibliografia de Xavier Coller (Dialnet)
# Zhang Shunzi

    Avís: Shunzhi és el nom d'un emperador de la dinastia Qing. Hi ha, també, un Shunzi Zhan que és un artista digital.
Zhang Shunzi (xinès simplificat: 张舜咨; xinès tradicional:張舜咨; pinyin: Zhāng shùn zī), conegut també com a Shixie i Zhe Zuiweng, fou un pintor, poeta i cal·lígraf xinès que va viure sota la dinastia Yuan en el segle xiv. No es coneixen les dates exactes del naixement i la mort de Zhang Shunzi; era Originari de Hangzhou, província de Zhejiang. Fou un alt càrrec en la província de Fujian.
Zhang era un famós paisatgista i pintor de xiprers, pins, bambús i roques. Les seves pinzellades són enèrgiques i arriscades. De les seves obres destaquen “L'àguila solitària” (realitzada amb Xue Jieweng i la que es troba al Museu Provincial de Shandong, “Firmiana. Bambú i àguila“ (possiblement feta amb col·laboració).

## Bibliografia

* The Art Book of Chinese Paintings” de Ming Deng. Ed Long River Press. ISBN 1592650511

## Enllaços externs

* http://arts.cultural-china.com/en/63Arts6876.html Arxivat 2014-11-19 a Wayback Machine.
* http://arts.cultural-china.com/en/63Arts6878.html Arxivat 2012-05-25 a Wayback Machine.
* http://www.china-on-site.com/pages/painter/1033.php Arxivat 2008-08-08 a Wayback Machine.
# York (Alabama)

York és una població dels Estats Units a l'estat d'Alabama. Segons el cens del 2000 tenia 2.854 habitants.

## Demografia

Segons el cens del 2000, York tenia 2.854 habitants, 1.046 habitatges, i 689 famílies La densitat de població era de 155,6 habitants/km².
Dels 1.046 habitatges en un 33,2% hi vivien nens de menys de 18 anys, en un 33,4% hi vivien parelles casades, en un 28,8% dones solteres, i en un 34,1% no eren unitats familiars. En el 31,6% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,34.
Per edats la població es repartia de la següent manera: un 30,4% tenia menys de 18 anys, un 9,1% entre 18 i 24, un 24,8% entre 25 i 44, un 18,3% de 45 a 60 i un 17,4% 65 anys o més.
L'edat mediana era de 34 anys. Per cada 100 dones hi havia 75,6 homes. Per cada 100 dones de 18 o més anys hi havia 66,4 homes.
La renda mediana per habitatge era de 19.153 $ i la renda mediana per família de 23.417 $. Els homes tenien una renda mediana de 28.362 $ mentre que les dones 15.438 $. La renda per capita de la població era d'11.792 $. Aproximadament el 34,6% de les famílies i el 38,1% de la població estaven per davall del llindar de pobresa.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- York». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 4 juliol 2010].
* ↑ «Geographic Comparison Table- York». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Xava (Rússia)

* No s'ha de confondre amb Xava.
Xava (en rus: Шава) és un poble del Daguestan, a Rússia, que en el cens del 2010 tenia 1.252 habitants. Pertany al districte rural d'Agvali.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Zeina Abirached

Zeina Abirached (Beirut, 18 de gener de 1981) és una dibuixant de còmics i artista gràfica libanesa resident a França. Les seves obres es basen en experiències autobiogràfiques de la seva infància durant la Guerra Civil libanesa.
El 2006 va participar en el Festival del Còmic d'Angulema i va produir Mouton, un curt d'animació.

## Publicacions

* Le piano oriental (Casterman, 2015)
* A Game for Swallows: To Die, To Leave, To Return (Graphic Universe/Lerner Publishing Group, 2012)
* Agatha de Beyrouth (Cambourakis, 2011)
* Je me souviens (Cambourakis, 2009)
* Mourir, partir, revenir - Le Jeu des hirondelles (Cambourakis, 2007)
* 38, rue Youssef Semaani (Cambourakis, 2006)
* Beyrouth Catharsis (Cambourakis, 2006)

## Referències

* ↑ «Casterman - Le piano oriental». Casterman, 2015. [Consulta: 31 gener 2017].
# Zeiles

Zeiles (en llatí Zeilas, en grec antic Ζηΐλας) fou rei de Bitínia fill de Nicomedes I i Ditizela
A causa de les intrigues de la seva madrastra Etazeta, Zeiles va haver de fugir de Bitínia i refugiar-se al regne d'Armènia, a la cort del rei Sames. Nicomedes I en morir va deixar el regne al seu fill nascut d'Etazeta que va governar en nom dels seus fills, encara menors, en perjudici de Zeiles, que immediatament va provar de recuperar el seu dret per la força i es va revoltar amb els seus partidaris. Després de diverses batalles amb resultat divers, va aconseguir finalment ocupar el tron cap a l'any 246 aC, segons diu Memnó d'Heraclea.
Va ser el pare del rei Prúsies I, que el va succeir a la seva mort circa el 228 aC, assassinat pels gàlates, els caps dels quals pensava matar.

## Referències

* ↑ Zeilas a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 1310
# Zeinab Jalalian

Zeinab Jalalian - زينب جلاليان (persa) - (Maku, 1982) és una dona iraniana d'ètnia kurda. Va ser acusada d'infrigir greument la llei islàmica i va ser condemnada a mort per un Tribunal Revolucionari Islàmic que la va considerar membre del grup militant kurd PJAK, acusació que ella va negar. Posteriorment, el cas de Zeinab Jalalian va ser objecte d'una campanya internacional en la seva defensa que va aconseguir finalment la commutació de la pena de mort per una condemna a cadena perpètua. Les últimes informacions sobre la presonera indiquen que té un important deteriorament de la seva salut, possiblement degut a tortures i maltractament, malaltia que comporta pèrdua de la vista i recentment malaltia de COVID19. Fins aquí, les autoritats iranianes li han negat l'atenció hospitalària que necessita per a tractar el problema de la vista. Actualment també se li ha negat el tractament adient per a la malaltia de COVID19. El grup de Terrassa d'Amnistia Internacional Catalunya porta temps treballant sobre el seu cas.

## Referències

* ↑ "Shirkoh Moarefi another Kurdish Activist has been Transferred to Solitary Confinement to Await Execu". Canadafreepress.com
* ↑ "The Supreme Court Has Overturned The Death Sentence of Kurdish Prisoner Zainab Jalalian". persianbanoo. Dec 16, 2011.
* ↑ Save Zeinab Jalalian (زینب جلالیان) from Execution - May 31, 2014
* ↑ https://women.ncr-iran.org/2020/06/07/kurdish-political-prisoner-zeinab-jalalian-contracts-the-covid-19/%5Benllaç+sense+format%5D
* ↑ https://www.facebook.com/AIC.Terrassa%5Benllaç+sense+format%5D
# Àlex Llobet i Garcia

Àlex Llobet i Garcia (Lliçà d'Amunt, 9 de juny de 1964) és un expilot de motocròs i enduro català que ha protagonitzat una llarga carrera dins el món de la competició, tant a nivell estatal com internacional. D'entre els èxits que assolí durant la seva etapa d'activitat en destaquen 5 Campionats estatals d'enduro, 1 de llatinoamericà i 27 de Catalunya.
D'ençà del 2012 regenta l'empresa Racing 64, especialitzada en assistència en competició.

## Palmarès
### Enduro

* 5 Medalles als ISDE:
** 2 d'or (1994 i 1995)
** 2 d'argent (1993 i 1996)
** 1 de bronze (1997)
* 1 Campionat internacional llatinoamericà (1996, Alfer)
* 5 Campionats estatals d'enduro:
** 1992: 250 cc (KTM)
** 1993: 250 cc (KTM)
** 1994: 250 cc i Scratch (KTM)
** 2009: Màsters (KTM)
* Vencedor de l'Enduro da Independência (1995)

### Altres

* 1 Campionat estatal de motocròs júnior 75 cc (1980, Derbi)
* 1 Campionat estatal de trams cronometrats 125 cc (1989, KTM)
* 1 Campionat estatal de trail 1200 cc 4T (1989, Yamaha)
* 27 Campionats de Catalunya de motocròs i enduro entre 1969 i 2009
* Líder del Ral·li dos Sertoes de 1997 durant diverses jornades, tot i que no acabà guanyant la prova (Alfer)

### Guardons

* Medalla d'or al mèrit esportiu de la FIM els anys 1994 i 1995
* Medalla or al millor pilot privat del Campionat del Món d'enduro els anys 1993 i 1994

## Trajectòria professional

* Director comercial de Renault a Mollet del Vallès (1986-1992)
* Director tècnic d'Alfer (1997-1999)
* Director de Husqvarna Espanya (2000)
* Director esportiu de Husqvarna Espanya (2004)
* Director del departament de desenvolupament de Factory Bike i PGO Espanya (2005)
* Director general d'HM Espanya (2008)
* Director esportiu de Gas Gas (2009-2011)
* Propietari de Racing 64 (2012)

## Referències

* 1 2 3 4 5 6 «Alex Llobet - Director de Racing 64» (en castellà). racing-64.com. Arxivat de l'original el 8 de maig 2013. [Consulta: 16 desembre 2012].
* ↑ Herreros, Francisco; Aznar, José Luis. «Todo Terreno/Enduro». A: Historia del motociclismo en España (en castellà). Barcelona: RACC, 1998, p. 271. ISBN 84-920886-5-6.

## Enllaços externs

* Article sobre la seva empresa, Racing 64 (castellà)
# Xiphophorus malinche

Xiphophorus malinche és una espècie de peix de la família dels pecílids i de l'ordre dels ciprinodontiformes.

## Morfologia

Tant els mascles com les femelles poden assolir els 5,5 cm de longitud total.

## Distribució geogràfica

Es troba a Amèrica: Mèxic.

## Referències

* ↑ UNEP-WCMC Species Database (anglès)
* ↑ The Taxonomicon (anglès)
* 1 2 «Xiphophorus malinche» (en anglès). FishBase. Froese, Rainer; Pauly, Daniel (editors).

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Rauchenberger, M., K. D. Kallman & D. C. Morizot: Monophyly and geography of the Río Pánuco Basin swordtails (Genus Xiphophorus) with descriptions of four new species. Am. Mus. Novit. No. 2975: 1-41. Any 1990.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Àngel Carbonell i Pera

Àngel Carbonell i Pera (Badalona, 1877 - Barcelona, 1940) fou un clergue i escriptor català.
Després de ser el director literari de l'editorial catòlica Subirana, el 1918 fou nomenat passioner, fet pel qual havia de tenir cura de la gent amputada o sense mobilitat i, en general, dels pobres de la parròquia de Sant Josep, a l'antic barri xinès de Barcelona, que era el més marginal de la ciutat en aquells temps. Fruit d'aquest treball pastoral es va sensibilitzar per la problemàtica social dels desemparats i per això va publicar El colectivismo y la ortodoxia católica el 1928, escrit que suscità una àmplia polèmica per apartar-se del punt de vista catòlic més tradicional i conservador. El 1940, després de la persecució religiosa de la Guerra Civil de 1936- 1939, va publicar Cartas de combate en defensa de la fe, dirigidas a las juventudes cristianas. Poc després traspassà.

## Referències

* «Àngel Carbonell i Pera». Gran Enciclopèdia Catalana. Barcelona: Grup Enciclopèdia Catalana.
# Yoshio Iyoku

Yoshio Iyoku (伊能芳雄, Iyoku Yoshio) va ser un polític i buròcrata japonès de la prefectura de Gunma nascut el 12 de febrer de 1898 i mort el 2 d'octubre de 1988. Durant la seua vida va ser governador de Gunma durant una legislatura i governador de Nagano així com també diputat de la Cambra de Consellers del Japó. Va formar part del Partit Liberal Democràtic.

## Biografia
### Inicis

Yoshio Iyoku va nàixer al municipi de Nakanojō, a la prefectura de Gunma, el 12 de febrer de 1898. Es va graduar a la facultat de dret de la Universitat Imperial de Tòquio i l'any 1925 començà a treballar al ministeri de l'interior. Iyoku va iniciar la seua carrera al ministeri de l'interior al departament adjunt de la policia metropolitana (de Tòquio).

### Com a governador de Nagano

El 1947, després de la guerra, Iyoku és nomenat governador de la prefectura de Nagano per decret del govern, substituint a Kunrō Mononobe i sent també el darrer governador no elegit democràticament de Nagano. El mateix any, amb l'arribada de les primeres eleccions locals democràtiques serà rellevat al càrrec pel primer governador elegit democràticament a la prefectura, Torao Hayashi, del Partit Socialista del Japó.

### Com a governador de Gunma

El 1948 Iyoku decideix presentar-se a les eleccions anticipades de la seua prefectura natal, convocades només un any després de les primeres eleccions degut a la dimissió del governador Shigeo Kitano, que havia estat implicat en un cas de contraban il·legal. Iyoku va guanyar aquelles concorregudes eleccions convertint-se en governador de Gunma. A les següents eleccions, no obstant, va ser derrotat per l'antic governador Kitano, que es va tornar a presentar al càrrec. El 2 d'agost de 1952 Yoshio Iyoku deixa el càrrec de governador, sent substituït per Shigeo Kitano.

### Com a diputat

Després de perdre les eleccions a governador, Iyoku va presentar-se en les llistes del PLD a les eleccions a la cambra de consellers de 1953 pel districte de Gunma, obtenint l'escó. Durant el seu temps a la Dieta Nacional, Iyoku va exercir com a secretari d'afers laborals dels gabinets dels primers ministres Tanzan Ishibashi i Nobusuke Kishi.

## Referències

* ↑ https://kotobank.jp/word/%E4%BC%8A%E8%83%BD%20%E8%8A%B3%E9%9B%84-1675243
* ↑ http://kokkai.sugawarataku.net/giin/c00420.html
* ↑ https://kotobank.jp/word/%E6%9E%97%E8%99%8E%E9%9B%84-1102255
* ↑ http://poliele.blog.jp/archives/25456266.html
# Yuhi wa II Gahima II

Yuhi wa II Gahima II va ser mwami del regne de Ruanda durant el segle xv. Les històries orals situen el seu regnat entre els anys 1444 i 1477, mentre que les cronologies reials "oficials" el situen entre els anys 1552 i 1576.

## Referències

* ↑ Randall Fegley A History of Rwandan Identity and Trauma: The Mythmakers' Victims, p. 5-6

## Bibliografia

* (anglès) Aimable Twagilimana, « Appendix B : Bami (Kings) of Rwanda », in Historical dictionary of Rwanda, Scarecrow Press, Lanham, Md., 2007, p. 181 ISBN 978-0-8108-5313-3
Títols de regnat :
| Precedit per: Mibambwe I Sekarongoro I Mutabazi | Rei de Ruanda 1444–1477 | Succeït per: Ndahiro II Cyamatare |
# Éder Citadin Martins

Éder Citadin Martins (15 de novembre de 1986), dit simplement Éder, és un jugador professional de futbol, que juga com a davanter al Jiangsu Suning xinès.

## Referències

* ↑ «Éder Citadin Martins» (en italian). Sampdoria.it. Arxivat de l'original el 30 de setembre 2012. [Consulta: 29 gener 2016].
# Èunom de Locres

Èunom (grec antic: Εὔνομος, llatí: Eunomus) fou un músic i tocador de lira de Locres Epizefiris, a la Magna Grècia.
Va participar en els jocs pitis i va suplir amb enginy el trencament d'una corda del seu instrument. Estrabó diu que va veure una estàtua d'Èunom que li van aixecar a Locres.

## Referències

* ↑ Eunomus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 95
# Zorino

Zorino (en rus: Зорино) és un poble de l'óblast de Kursk, a Rússia, que en el cens del 2010 tenia 1.222 habitants. Pertany al districte rural d'Oboian.

## Referències

* ↑ «Bogatyrëvo». GeoNames. [Consulta: 6 abril 2019].
# Àctor de Fòcida

Àctor, (en grec antic Ἄκτωρ), va ser un fill d'Hipas, nascut a la Fòcida. De vegades se'l fa germà d'Ífit, el fill d'Èurit, que hauria estat llavors el seu pare.
Va ser un dels argonautes que acompanyà Jàson a la Còlquida a buscar el velló d'or. Va ser dels herois que van completar tota la ruta.

## Referències

* ↑ Higí. Faules. 14, 20.